ઋતુઓના ફેરફાર સાથે આપણા દેશમાં તહેવારોમાં અનેક વૈવિધ્ય એવં નાવીન્ય જોવા મળે છે. પ્રત્યેક તહેવાર પાછળ ધાર્મિક, સામાજિક અને વૈજ્ઞાનિક કારણો જોવા મળે છે. એટલું જ નહિ, આ તહેવારોની ઉજવણીનો હેતુ ભાઈચારા, બંધુતા અને ઐક્યનો હોય છે. ઉત્તરાયણ એ સંગે, રંગે અને ઉમંગે ઊજવવાનું પર્વ છે, ગુજરાત સરકાર પણ આ પર્વનું મહત્ત્વ સમજી છેલ્લાં 12 વર્ષથી 14મી જાન્યુઆરીના રોજ પતંગોત્સવનું ભવ્ય આયોજન કરે છે. 14મી જાન્યુઆરીના રોજ ઉત્તરાયણનું પર્વ ઊજવાય છે, કારણ કે સૂર્ય એની પૃથ્વી આસપાસની પરિભ્રમણની દિશા બદલે છે, તે સહેજ ઉત્તર તરફ ખસતો જાય છે, તેથી જ તેને ‘ઉત્તરાયણ’ કહે છે.